Diari Oficial de la Generalitat Valenciana


Sumari del DOGV 9179, del 22-09-2021 (2021/9254)

RESOLUCIÓ de 13 de setembre de 2021, del Rectorat de la Universitat Jaume I, per la qual es nomena personal funcionari de carrera i s'adjudica destinació a les aspirants que han superat les proves selectives en el procés específic de promoció interna per a l'accés a l'escala superior d'assessorament lingüístic, convocades per Resolució de 24 de març de 2021 (DOGV 9052, 31 de març).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9179

Data del DOGV
:   22-09-2021

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2021/9254


Data del document
:   13-09-2021

Organisme emissor
:   Universitat Jaume I de Castelló

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 13 de setembre de 2021, del Rectorat de la Universitat Jaume I, per la qual es nomena personal funcionari de carrera i s'adjudica destinació a les aspirants que han superat les proves selectives en el procés específic de promoció interna per a l'accés a l'escala superior d'assessorament lingüístic, convocades per Resolució de 24 de març de 2021 (DOGV 9052, 31 de març). [2021/9254]  
   
Comprovada la documentació presentada per les aspirants que van superar les esmentades proves selectives, segons el resultat final del procés selectiu publicat en el Tauler d'Anuncis Oficial de la Universitat Jaume I (TAO-UJI) el 23 de juliol de 2021.  
De conformitat amb el que s'estableix en l'article 68.1.b de la Llei 4/2021, de 16 d'abril, de la funció pública valenciana, aquest Rectorat, en ús de les competències atribuïdes per la legislació vigent, resol:  
  
  
Primer. Nomenament  
Nomenar funcionàries de carrera de la Universitat Jaume I, escala superior d'assessorament lingüístic, les persones que es relacionen a continuació, i adjudicar-les el lloc de treball corresponent, amb els efectes econòmics i administratius del dia 1 d'octubre de 2021:  
  
Segon. Presa de possessió  
Per a adquirir la condició de funcionari de carrera, les persones nomenades mitjançant la present resolució han de prendre possessió el dia previst en l'apartat anterior després de realitzar el jurament o promesa a què es refereix l'apartat c de l'article 68.1 de la Llei 4/2021, de 16 d'abril, de la funció pública valenciana.  
  
Tercer. Recursos  
Contra aquesta resolució, que posa fi a la via administrativa, i de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, es pot interposar amb caràcter potestatiu, recurs de reposició davant el mateix òrgan que va dictar l'acte contra el qual es recorre en el termini d'un mes comptador des de l'endemà de la recepció d'aquesta notificació, o bé directament interposar recurs contenciós administratiu davant del Jutjat Contenciós Administratiu de Castelló de la Plana, dins del termini de dos mesos comptadors des de l'endemà de la recepció de la notificació.  
Tot açò sense perjudici de qualsevol altre recurs o acció que es considere procedent.  
  
Castelló de la Plana, 13 de setembre de 2021.- La rectora: Eva Alcón Soler.